जेन
"डाईसरस बाइकॉर्निस (काला गैंडा)।"
मेरी बारी।
मुझे लगा हम काला गैंडा ढूँढ रहे थे।
यह वाला सलेटी ज़्यादा लग रहा है।
काला गैंडा सलेटी ही होता है। दरअसल, सफ़ेद गैंडे भी सलेटी ही होते हैं।
रंग ऐसे नहीं बताए जाते।
किसी को इनको सही नाम देना होगा।
यह काला गैंडा इसलिए है
क्योंकि इसका लंबा, नुकीला होंठ और गोल कान होते हैं।
"गोल कान वाला गैंडा" सुनने में अच्छा लगता है।
उनकी सुनने की शक्ति बहुत अच्छी होती है।
या "सुपर-सुनने की शक्ति वाला गैंडा।"
जिसका मतलब हमें इसके पास जाने पर ज़्यादा चुप रहना होगा।
पास? पहले हमें कोई योजना नहीं बनानी चाहिए?
तुम कहाँ जा रही हो? तुम्हें उसके बड़े सींग नज़र आ रहे हैं न?
बिल्कुल! तभी तो मुझे पता है कि यह नर है।
नर के सींग मोटे होते हैं और वे अकसर अकेले होते हैं।
चलो, डेविड!
जेन, रुको!
तुमने नहीं कहा था कि गैंडों का गुस्सा बुरा होता है?
हाँ, पर यह उनकी ग़लती नहीं है।
पहले लाखों गैंडे हुआ करते थे,
लेकिन पोचिंग के कारण
अब पूरी दुनिया में 6,000 से भी कम बचे हैं।
पोचिंग क्या होता है?
अवैध शिकार। गैंडों का उनके सींगों के लिए अवैध शिकार किया जाता है।
लगता है कि मैं भी अजनबियों के साथ इतना दोस्ताना नहीं होता।
पर तुम उसकी पीठ पर छोटा सा पक्षी देख रहे हो?
वह लाल-चोंच वाला ऑक्सपेकर है।
क्योंकि उसकी लाल चोंच है? यह नाम अच्छा है।
किसी कारण से, गैंडे सारा दिन इनको अपनी पीठ पर बैठने देते हैं।
और तुम्हें लगता है कि अगर हम इसका कारण पता लगा लें
तो हम पता लगा सकते हैं कि इनकी मदद कैसे करनी है?
बिल्कुल। गैंडों की मदद करने के लिए पहला कदम है उन्हें समझना।
ऑक्सपेकर किसी चीज़ पर चोंच मार रहा है। शायद वह खा रहा है।
-हमें पास जाना होगा। -हमें एक योजना सोचनी होगी।
पास जाना ही योजना है।
वह योजना कैसे हुई?
क्या बात है, ग्रेबियर्ड?
-अह-ओह! -नई योजना, भागो!
तुम ठीक हो?
मैं ठीक हूँ। हमें वापस गैंडे के पास जाना होगा।
लगता है इसमें दर्द हो रहा है।
यह केवल एक खरोंच है। हम समय बर्बाद कर रहे हैं। चलो।
-शायद हमें इस पर बैंडेड लगा लेनी चाहिए। -मैं ठीक हूँ।
ठीक है, पर क्या आख़िरकार हम एक योजना बना सकते हैं?
इस बार असली वाली योजना।
"विशाल सींग वाले गैंडे के पास चुपके से जाओ, कोशिश करना कि कुचले न जाओ" वाली योजना नहीं।
हमारे पास योजना थी।
और ऑक्सपेकर जो कर रहा था मैं उसे देखने के इतना क़रीब थी,
-पर फिर तुमने शोर मचाना शुरू कर दिया। -तुम कह रही हो यह मेरी ग़लती है?
गैंडे ने हमें नहीं देखा था
जब तक कि तुमने ज़ोर-ज़ोर से योजना के बारे में बोलना शुरू नहीं कर दिया।
ख़ैर, अगर हमारे पास योजना होती,
तो हम लगभग "गुंचले" नहीं जाते।
डेविड, "गुंचले" कोई शब्द नहीं है।
हाँ, है। जब कोई गैंडा आपको लगभग कुचल देता है।
"गुंचले।"
-तुम्हें क्या लगता है, ग्रेबियर्ड? -हाँ। किसकी तरफ़ हो?
अगर तुम जानवरों की मदद करना जारी रखना चाहते हो,
तो तुम्हें हमेशा डरना बंद करना होगा।
अगर तुम मुझसे जानवरों की मदद करने में मदद करवाना चाहती हो,
तो तुम्हें मुझे हमेशा बताना बंद करना होगा कि मुझे क्या करना है।
अगर मैं तुम्हें न बताती कि हमें क्या करना है, तो हम कुछ नहीं कर रहे होते!
हैलो। तुम अपने बंदर दोस्त को भूल गई।
यह चिम्पैंज़ी है।
और धन्यवाद।
सब ठीक तो है?
सब बढ़िया है, मिसेज़ जे!
आप कैसी हैं?
अरे, ख़ैर, ज़्यादा बुरा नहीं है।
तो, बताओ, आज तुम किस तरह के जंगली जानवर का पीछा कर रही हो?
डाईसरस बाइकॉर्निस।
तुम्हें मुझे एक संकेत देना होगा।
वह आधुनिक ट्राइसेरटोप्स जैसा दिखता है।
कम से कम डेविड तो यही कहता।
आधुनिक ट्राइसेरटोप्स।
एक गैंडा?
सही जवाब। डाईसरस बाइकॉर्निस इसका वैज्ञानिक नाम है।
हम पता लगाने की कोशिश कर रहे हैं कि वह सारा दिन अपनी पीठ पर लाल-चोंच वाले ऑक्सपेकर को
क्यों बैठने देता है।
-कितना दिलचस्प सवाल है। -हैलो, मिसेज़ जोसफ़।
हैलो!
-आपके लिए छोटा सा तोहफ़ा। -मेरे लिए? धन्यवाद।
चॉकलेट चिप।
ऐलेक्स, तुम आजकल काफ़ी बेकिंग कर रहे हो।
हाँ। दरअसल, अगले हफ़्ते हम पाई बनाने वाले हैं।
पाई? मैं बेसब्र हूँ।
-धन्यवाद। -बाय।
पता है, मैंने इसका परिचय एक शानदार पड़ोसी से करवाया था
जो दूसरे माले पर है और उसे भी पकाना पसंद है।
कोई अंदाज़ा कि गैंडा उस पक्षी को क्यों बैठने देता है?
अभी तक नहीं, पर वही समझना गैंडे की मदद करने का मेरा पहला कदम है।
इतने ज़रूरी मिशन पर किसी का साथ होना
शायद अच्छा होगा।
बिल्कुल, इसीलिए मेरे पास ग्रेबियर्ड है।
हाँ।
-बाय, मिसेज़ जे। -बाय।
लगता है कि गैंडा हरी पत्ती की सब्ज़ियाँ,
टहनियाँ और "गूदे-दार पौधे?"
जो भी वे होते हैं।
जाकर जेन को बताओ।
-नहीं। मैं यह ख़ुद करूँगा। -सच में?
क्यों? तुम दोनों का झगड़ा हुआ क्या?
हाँ। हुआ।
पर अगर तुम मुसीबत में पड़े तो तुम्हें कौन बचाएगा?
-किसी को मुझे बचाने की ज़रूरत नहीं है। -तुम्हें हमेशा बचाने की ज़रूरत पड़ती है।
नहीं पड़ती।
इसके अलावा, मेरे पास एक योजना है।
यह तुम्हारी योजना है?
नहीं। इस पर मैं वह रिकॉर्ड करूँगा जो मैं खोजूँगा।
तुम्हें जेन से वॉकी पर बात करनी चाहिए।
वह तुम्हारी सबसे अच्छी दोस्त है।
अब तुम मेरी सबसे अच्छी दोस्त हो।
मेरी सबसे अच्छी दोस्त कमाया है।
तुम मेरे दूसरे सबसे अच्छे दोस्त बन सकते हो।
अगर मेरे पास वॉकी नहीं है तो जेन से वॉकी पर बात नहीं कर सकता, है न?
कुछ दिखा?
शायद हमें कूड़ेदान के पास देखना चाहिए?
छुपो!
डेविड, हैलो! क्या तुम जेन को ढूँढ रहे हो?
नहीं। दरअसल, मैं एक गैंडे को ढूँढ रहा हूँ। आपने आसपास कहीं देखा है?
हाल ही में तो नहीं। मैं तुम्हारे लिए देखती रहूँगी।
मिसेज़ जोसफ़, आपको पता है कि "गूदे-दार" क्या होता है?
तुम्हारा मतलब गुदेदार?
ख़ैर, वह एक पौधा होता है।
तुम कोई ख़ास तरह का गुदेदार पौधा ढूँढ रहे हो?
मुझे पक्का नहीं पता।
मैं देख रहा था कि काले गैंडों को क्या खाना पसंद है
और उसमें गुदेदार पौधे और हरी पत्ती की सब्ज़ियाँ लिखी थीं।
वैसे, अगर तुम बगीचे में देखो,
तो शायद वहाँ हरी पत्ती की कुछ सब्ज़ियाँ हैं।
मैं अभी जाकर देखता हूँ।
-सुझाव के लिए धन्यवाद, मिसेज़ जे! -बिल्कुल।
मुझे लगा था कि मैंने वहाँ पीछे गैंडे के पैरों के निशान देखे थे।
झाड़ी के पीछे?
हाँ, पर वे नहीं थे। ग़लत सूचना।
शायद बगीचे में हो सकते हैं?
मैं बाद में देख लूँगी।
ठीक है।
धन्यवाद, मिसेज़ जे!
-लॉरेन, हैलो। -हैलो।
-मैंने सुना कि अगले हफ़्ते पाई होने वाली है। -मैं ऑर्डर ले रही हूँ।
आपको मीठी पसंद है या नमकीन?
-मुझे हैरान करना! -ठीक है।
पर मुझे मीठा पसंद है।
इसीलिए यह हमें बाहर नहीं मिला।
201 में रहने वाली औरत को यह अच्छा नहीं लगेगा।
तुमने वह देखा?
ऑक्सपेकर ने हमें देखकर आवाज़ की।
वह गैंडे को चेतावनी दे रहा था?
शायद वह ऑक्सपेकर को इसलिए बैठने देता है ताकि वह उसका अलार्म सिस्टम बन सके।
और मैं देख रही हूँ कि यह काम कर रहा है।
खुलो।
डेविड का लॉग। लंच का समय लगभग हो गया है।
मैं बगीचे में पहुँच गया हूँ।
एक बार मैं गुदेदार पौधे या हरी पत्ती की सब्ज़ियाँ ले लूँ,
मैं उनसे गैंडे को लुभाऊँगा,
ताकि मैं देख सकूँ कि उसकी पीठ पर वह पक्षी क्या करता है।
और जेन से पहले पता लगा लूँगा।
एकदम सही।
मिल गई।
काफ़ी करीबी मामला था।
डेविड कहाँ है?
शायद अपने कमरे में बहुत सुरक्षित बैठा होगा।
ठीक है। क्या हुआ?
मैंने काले गैंडे को ढूँढ लिया है।
या उसने मुझे ढूँढ लिया।
लगता है उसे खुजली हो रही है? क्यों?
मुझे उसके पास जाना होगा।
खाने का जाल बिछाने का समय है।
गैंडे के साथ केवल ऑक्सपेकर ही नहीं है,
उस पर बहुत सारे कीड़े हैं! और अब उनसे मुझे खुजली हो रही है।
क्या ऑक्सपेकर वह खा रहा था?
उसने गैंडे की पीठ से एक कीड़ा खा लिया!
मैं सोच रहा हूँ कि क्या उसे इसलिए वहाँ बैठना पसंद है क्योंकि कीड़े आसानी से मिल रहे हैं।
पर इससे समझ नहीं आता कि गैंडा उसे क्यों बैठने देता है।
जब तक कि कीड़ों से उसे खुजली न होती हो!
वह फिर से जा रहा है।
मुझे उसे लुभाने के लिए थोड़ा और खाना लाना होगा।
काश मेरे पास ऑक्सपेकर दोस्त होता।
या कोई भी दोस्त।
तो जब ऑक्सपेकर बोला... तो गैंडा मुड़ गया।
शायद वह उसे वैसे ही आगाह कर रहा था जैसे ग्रेबियर्ड मुझे करता है!
दिलचस्प है। लेकिन मैंने तुमसे डेविड के बारे में पूछा था।
चलो। बोल भी दो।
हमारा झगड़ा हो गया।
तुमने क्या किया?
उसने कहा कि मैं हमेशा उसे बताती हूँ कि क्या करना है।
तुमने क्या किया?
मैंने कहा वह हमेशा डरा हुआ होता है।
तुमने कहा...
मैंने कहा वह हमेशा डरा हुआ होता है।
अच्छा। ख़ैर, लगता है कि तुम दोनों ने कुछ ऐसा कहा जिसका तुम्हें पछतावा है।
इससे कोई फ़र्क नहीं पड़ता क्योंकि मुझे उसकी ज़रूरत नहीं है।
मैंने गैंडे को ढूँढ लिया। मैंने देखा ऑक्सपेकर उसे आगाह कर रहा था।
और यह सब मैंने अकेले किया।
जिसमें लगभग कुचला जाना शामिल नहीं था।
प्रकृति ख़तरनाक हो सकती है। मुझे यह चीज़ पसंद है।
मुझे हमेशा से पता है कि तुम बहादुर हो।
जब छोटी सी बच्ची थी तब भी।
पर क्या तुम इतनी बहादुर हो कि ग़लती के लिए माफ़ी माँग सकती हो?
तो फिर शायद तुम वह संदेश नहीं देखना चाहोगी जो डेविड ने तुम्हारे छोटे से...
बीएमएस पर भेजा?
बालकनी मैसेज सिस्टम।
-मैंने पहले उसकी आवाज़ सुनी थी। -आपने सुनी थी?
डेविड का वॉकी?
शायद वह सच में अब दोस्त नहीं रहना चाहता है।
सुनो, तुम इतनी जल्दी में कहाँ जा रहे हो?
मैं चौक में गैंडे का खाना ढूँढने जा रहा हूँ।
हाँ, तुम चौक में देख सकते हो, पर जानते हो तुम और कहाँ देख सकते हो?
जेन के फ़्लैट में।
मैंने उस दिन जेन की माँ को गुदेदार पौधे ले जाते हुए देखा था।
पक्का वह तुम्हें उधार दे देगी।
मैं कहीं और ढूँढ लूँगा।
जानते हो, किसी से गुस्सा होने और फिर भी उनकी याद आने में कोई बुराई नहीं है।
-ऐसा क्या? -ज़रूर। ऐसा हमेशा होता है।
पता है, मेरी बहन के साथ, मेरे पूर्व-पति के साथ, मेरे बच्चों के साथ।
ज़्यादातर ऐसा होता है कि आप जिनकी सबसे ज़्यादा परवाह करते हैं
वही आपको सबसे ज़्यादा गुस्सा दिलाते हैं।
मुझे यक़ीन है कि तुम्हारे और जेन के साथ भी ऐसा ही है।
धन्यवाद। फिर मिलते हैं, मिसेज़ जे।
बेहतर होगा कि मिलना।
मिसेज़ जे!
आपको यक़ीन नहीं होगा कि गैंडे ने मुझे लगभग कुचल ही दिया था।
कितनी रोमांचक बात है।
ख़ैर, पता है, मैं अभी-अभी डेविड से मिली थी और उसने इस बारे में कुछ नहीं कहा।
वह इसलिए क्योंकि डेविड और मैं अब साथ में मिशन नहीं करते हैं।
सच में? क्यों नहीं?
हमारा झगड़ा हो गया।
ऑ। पता है, कोई बात नहीं अगर तुम गुस्सा हो...
मैं जानती हूँ। ख़ासकर अगर गुस्से का इस्तेमाल अच्छे काम के लिए करूँ।
जैसे, मुझे गुस्सा है कि गैंडों का उनके सींगों के लिए अवैध शिकार होता है,
इसलिए मैं उन्हें बचाने की कोशिश करूँगी।
बढ़िया!
मिसेज़ जे, क्या आप डेविड का वॉकी ले सकती हैं और अगर गैंडा दिखे तो बता सकती हैं?
"हम में से हर एक को अपने जीवन की ज़िम्मेदारी लेनी चाहिए
और सबसे ज़्यादा हमारे आसपास मौजूद जीवित चीज़ों के लिए सम्मान और प्यार दिखाना चाहिए,
ख़ासकर एक-दूसरे के लिए।"
यह स्टिकर मैंने उसके लिए बनाया था। यह जेन गुडॉल का उद्धरण है।
वह काफ़ी समझदार औरत लगती है।
शायद तुम्हें और डेविड को अपने झगड़े की ज़िम्मेदारी लेनी चाहिए?
मुझे नहीं लगता अब वह दोस्त रहना चाहता है।
मुझे नहीं लगता।
ख़ैर, गैंडे की बात करें तो,
मैंने तीसरे माले पर बहुत तेज़ आवाज़ें सुनी थीं।
मुझे जाकर देखना चाहिए।
रुको, जेन।
मुझे लगता है कि तुम्हें शायद अब भी इसकी ज़रूरत पड़ेगी।
ख़ैर, जल्दी करो, तुम नहीं चाहोगी कि गैंडा चला जाए।
डेविड?
हाँ, जेन की माँ?
वहाँ बाहर सब ठीक है?
हाँ। लगता तो है।
जेन यहाँ नहीं है।
कोई बात नहीं। दरअसल, मैं आपको ढूँढ रहा था।
क्या आपके पास गुदेदार पौधे या हरी पत्ती की सब्ज़ियाँ हैं जिन्हें मैं उधार ले सकूँ?
और उधार लेने का मतलब रखना।
जब गैंडा उनका काम-तमाम कर चुका होगा तो आप वापस नहीं लेना चाहेंगी।
वह आवाज़ उस कोने से आई।
अगर ऑक्सपेकर हमें देखकर आवाज़ करता है तो हमें पता चल जाएगा कि हम सही थे।
-डेविड? -जेन?
-मुझे लगा तुम गैंडा हो! -मुझे लगा तुम हो!
-तुमने मुझे डरा दिया। -तुमने मुझे नहीं डराया।
हम देख रहे थे कि क्या मेरे नज़दीक जाने पर
ऑक्सपेकर आवाज़ करता है।
गलियारे में पहले यही हुआ था।
तो, ऑक्सपेकर गैंडे के लिए चेतावनी देने वाला पक्षी है?
ग्रेबियर्ड और मैं यही सोच रहे हैं।
मैंने देखा कि गैंडा अपना पूरा सिर खुजला रहा था
और फिर मैंने ऑक्सपेकर को उस पर से कीड़े खाते हुए देखा।
क्या गैंडा उसे वहाँ बैठने देता है ताकि खुजली करने वाले कीड़ों से छुटकारा पा सके?
मैं वही पता करने जा रहा हूँ।
वैसे, गुड लक।
-हाँ, तुम्हें भी। -ठीक है।
बाय।
हाँ।
हाँ, अलविदा।
-मुझे नहीं लगता कि तुम हमेशा डरे हुए होते हो। -तुम्हें नहीं लगता?
हमारे मिशन ख़तरनाक होते हैं।
थोड़ा बहुत डरना सामान्य है।
सबसे डरावनी या बुरी चीज़ें जो हो सकती हैं, उनके बारे में सोचने से
शायद तुम्हारी शानदार योजनाएँ बनाने में मदद मिलती है।
-तो, मैं माफ़ी माँगती हूँ। -धन्यवाद।
क्या तुम मुझसे कुछ कहना नहीं चाहते?
क्या? तुम मुझे बताती तो हो कि मुझे क्या करना है।
पर मुझे समझ आता है कि क्यों।
हमारे ज़रूरी मिशन की तुम नेता हो।
तो, मैं माफ़ी माँगता हूँ।
तुम्हारे जितनी माफ़ी नहीं।
ठीक है, उतनी ही माफ़ी।
नेता होने के नाते, मैं स्वीकार करती हूँ।
एक और बात।
लो।
धन्यवाद।
हम दोनों के विचार जाँचने के लिए नई योजना बनाना चाहती हो?
केवल तब ही जब हम साथ में बनाएँगे।
डेविड का लॉग।
मैंने गैंडे का खाना खाकर देखा था, अच्छा नहीं था।
मतलब, मेरी नज़रें गैंडे पर हैं। हमारी योजना सक्रिय करने के लिए तैयार हो? ओवर।
अगर तुम तैयार हो तो मैं तैयार हूँ।
सुनो, ऑक्सपेकर!
यहाँ पर!
तुम सही थी, ऑक्सपेकर ने गैंडे को मेरे बारे में चेतावनी दे दी। तुम्हारी बारी!
मैं बेंच पर हूँ! वैसे, बेंच के नीचे हूँ।
मैं गुदेदार पौधा नहीं हूँ!
चलो, बड़े लड़के। भूख किसे लगी है?
हैलो।
डेविड। तुमने जेन से सुलह कर ली?
हाँ। और हमने साथ मिलकर एक योजना बनाई।
कमाल की बात है।
पता है क्या, इसका जश्न मनाने के लिए मैं तुम दोनों के लिए नाश्ता लाती हूँ।
इसके लिए मैं अपना बेक किया हुआ सामान साझा करने के लिए तैयार हूँ।
जल्दी करो! वह पास आ रहा है!
वह शानदार था।
देखो, योजना काम कर रही है।
और हम एकदम अच्छे से देख पा रहे हैं।
ऑक्सपेकर कीड़े खा रहा है, लेकिन सिर्फ़ गैंडे की पीठ पर से ही नहीं।
क्या वह कानों में से भी खा रहा है?
और उसकी नाक से? छी।
शायद इसे लाल-चोंच वाला नाक पेकर बोलना चाहिए।
लेकिन ऑक्सपेकर केवल खुजली वाले कीड़े ही नहीं खा रहा,
वह गैंडे को साफ़ कर रहा है।
सबसे गंदे तरीके से।
और तुम इसकी चेतावनी देने के बारे में भी सही थी।
ऑक्सपेकर एक साथी की तरह है जो गैंडे को अवैध शिकारियों से सुरक्षित रखने में मदद करता है।
वे शानदार टीम हैं।
तुम सही हो, ग्रेबियर्ड। हम सब अच्छी टीम हैं।
सुनो, बच्चों।
हैलो, मिसेज़ जे।
-तो, तुम्हारा मिशन पूरा हुआ? -हाँ।
और अब जब हम गैंडों को समझते हैं, हम उनकी मदद कर सकते हैं।
कैसे?
ऑक्सपेकर की तरह ही, हम भी गैंडे की सुरक्षा करेंगे।
वैसे, हम सभी को यह नहीं करना होता क्या? एक दूसरे की सुरक्षा?
एक दूसरे की और जानवरों की भी।
शिकंजी?
-यह लो। -धन्यवाद।
और चॉकलेट चिप मफ़िन कौन खाना चाहेगा?
धन्यवाद।
वह कैमरा क्या करेगा?
इससे गैंडे के इलाके की निगरानी होगी
ताकि कोई अवैध शिकारी यहाँ न हों।
अच्छी योजना है। चलो कैमरा फ़ीड को ऑनलाइन पोस्ट करते हैं
ताकि हमारे साथ हर कोई गैंडे की निगरानी कर सके।
और भी अच्छी योजना है।
लगता है कि गैंडा और ऑक्सपेकर वाक़ई अच्छे दोस्त हैं।
वे साथ होते हैं तो ज़्यादा ताक़तवर होते हैं।
हाँ, ग्रेबियर्ड। हम भी।
गैंडों को बचाने में मदद करो।
जेन
डेविड, तुम्हारा वीडियो क्यों बंद है?
गैंडा विशेषज्ञ, डॉ. मैथ्यू मुटिंडा के साथ हमारी कॉल किसी भी पल शुरू हो जाएगी।
मैं यहीं हूँ पर मिली मेरे टैबलेट के साथ खेल रही थी और, ख़ैर, देखो।
शायद तुम्हें इसे ऑन रखना चाहिए।
बिल्कुल नहीं। मुझे इसे हटाना होगा इससे पहले कि...
वह यहाँ आ जाएँ।
देर हो गई।
-हैलो, मैथ्यू! -हैलो, जेन।
हैलो, यूनिकॉर्न?
यह डेविड है। इसे फ़िल्टर बंद करना नहीं आता।
तुम वीडियो सेटिंग में जाकर कर सकते हो।
धन्यवाद, यह बहुत बेहतर है।
आज का दिन मुश्किल था।
पहले काले गैंडे ने हमारा पीछा किया, फिर मैं यूनिकॉर्न बन गया।
काले गैंडे ने तुम्हारा पीछा किया?
हम पता लगाने की कोशिश कर रहे थे कि गैंडे सारा दिन ऑक्सपेकर को अपनी पीठ पर क्यों बैठने देते हैं।
तुमने क्या खोजा?
कि वे दोस्त हैं।
ख़ैर, ऐसा नहीं है।
काले गैंडे और लाल-चोंच वाले ऑक्सपेकर के बीच
एक सहजीवी संबंध है।
सहजीवी का क्या मतलब होता है?
लो, मैं दिखाता हूँ।
सहजीवी संबंध तब होता है जब दो प्रज़ातियों को एक दूसरे से फायदा होता है।
लाल-चोंच वाले ऑक्सपेकर को गैंडे की पीठ से खाना मिलने का फायदा होता है
और गैंडे को फायदा होता है कि ऑक्सपेकर उसे साफ़ करता है
और आसपास ख़तरा होने पर उसे चेतावनी देता है।
हमने वैसा होते हुए देखा था। आपने कितने काले गैंडों की देखभाल की है?
कई सारों की। मैं तुम्हें किटूई की कहानी सुनाता हूँ,
काले गैंडे का एक बच्चा जिसे हमने तब बचाया था
जब वह एक हफ़्ते का था क्योंकि उसकी माँ ने उसे छोड़ दिया था।
जैसे-जैसे वे बड़े होते हैं, वे स्वस्थ और ताक़तवर होते जाते हैं।
और चार साल की उम्र होने पर आपको उन्हें ऐसी जगह पर ले जाना होता है
जहाँ मनुष्यों से बहुत कम संपर्क हो,
जहाँ वह असली जंगली काला गैंडा बन सके।
तो अब किटूई कैसा है?
वह बहुत बड़ा हो गया है।
हमने उसे उसके इलाके में छोड़ दिया है।
और वहाँ पर वह खा सकता है, बढ़ सकता है, अपना परिवार बनाकर शायद अपने बच्चे पैदा कर सकता है।
काले गैंडों को क्या चीज़ नुकसान पहुँचा रही है?
काले गैंडों के लिए तीन बड़े ख़तरे हैं।
अवैध शिकार, जब लोग उनके सींग के लिए उनका अवैध शिकार करते हैं।
दूसरा है प्राकृतिक वास का कम होना, जहाँ लोग खेत बना रहे हैं।
और आख़िरी है जलवायु में परिवर्तन,
जहाँ कम बारिश की वजह से काले गैंडे को कम खाना मिलता है।
आपको कब पता चला कि आप जानवरों की मदद करना चाहते थे?
छोटी उम्र से। जानवरों की चिकित्सा के स्कूल से स्नातक करने के बाद,
मैंने यहाँ लेवा वन्यजीव संरक्षण में काम करना शुरू कर दिया,
जहाँ अलग-अलग जानवर सद्भाव में एक साथ रहते हैं।
-हम यहाँ से क्या कर सकते हैं? -तुम किसी संरक्षण क्लब का हिस्सा बन सकते हो
या तुम अपने स्कूल में एक क्लब शुरू कर सकते हो।
वैश्विक समुदाय में जागरुकता पैदा करना
वन्यजीवों की भविष्य की पीढ़ियों की रक्षा करेगा
ताकि वे उसके मज़े ले सकें जिसका मज़ा हम लेकर इतने भाग्यशाली हैं।
-शानदार आइडिया हैं। -हम बाकी बच्चों से जुड़ने को कह सकते हैं।
धन्यवाद, मैथ्यू। मैं कल स्कूल जाने को बेसब्र हूँ।
बहुत अच्छी बात है।
संरक्षकों की भावी पीढ़ी के साथ साझा करके खुशी हुई
जो दुनिया को बचाने जा रहे हैं।
बाय और तुम्हारे समय के लिए बहुत-बहुत धन्यवाद।
बाय, मैथ्यू।
-तो, हम अपने क्लब का क्या नाम रखें? -किटूई क्लब कैसा रहेगा?
बिल्कुल सही। जेन, इस गैंडे वाले फ़िल्टर को देखो।
-अच्छा है, ऑक्सपेकर का है क्या? -मैं देखता हूँ।
सुनो, जेन। देखो।
तुम्हें मिल गया!
उप-शीर्षक अनुवादक: प्रसून